Det 15. røveri i Nordjylland på fire måneder blev en realitet, da en mand ved 22-tiden onsdag aften røvede spillehallen -Skipperen' på Vestre Allé i Aalborg. Gerningsmanden kom ind i spillehallen, hvor han med pistol truede personalet til at udlevere et mindre kontant beløb, som han lagde i en medbragt plasticpose. Signalement af røveren: Mand 20 - 25 år Cirka 180 cm høj Almindelig til spinkel af bygning Mørkhåret Smalt ansigt med spids næse Iført grågrøn jakke Maskeret med et hvidt og blåternet viskestykke Har man oplysninger i sagen, kan Nordjyllands Politi kontaktes på 114.

Referat:
Røveribølgen over Nordjylland fortsætter. I aftes blev spillehallen 'Skipperen' røvet af pistolbevæbnet mand.